	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	04.12.2025. godine

	Nastavna tema/oblast:
	Racionalni brojevi

	Nastavna jedinica:
	Deljenje racionalnih brojeva

	Tip časa:
	Obrada

	Cilj časa:
	Upoznavanje učenika sa postupkom deljenja racionalnih brojeva u skupu racionalnih brojeva, uz oslanjanje na prethodno usvojena znanja

	Očekivani ishodi 
na kraju časa:
	Učenik će biti u stanju da:
· deli racionalne brojeve date u zapisu 
· deli racionalne brojeve u decimalnom zapisu.

	Nastavne metode:
	Dijaloška, ilustrativna

	Nastavna sredstva:
	Udžbenik, digitalni udžbenik, zbirka, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· digitalnu kompetenciju.

	Međupredmetno povezivanje:
	

	Ključni pojmovi:
	Deljenje racionalnih brojeva

	TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (10 minuta)

	U uvodnom delu časa analiziramo izradu domaćeg zadatka i u sklopu analize datih zadataka sa učenicima obnavljamo deljenje celih brojeva (1. zadatak), deljenje razlomaka, odnosno pozitivnih racionalnih brojeva, kao i deljenje pozitivnih decimalnih brojeva (2. zadatak). Tokom izrade datih zadataka obnavljamo i recipročnu vrednost racionalnih brojeva, jer nam se nastavna jedinica uveliko naslanja na već pomenute sadržaje. Iz tog razloga, izradi primera pristupamo pažljivo, otklanjamo eventualne greške učenika i naglašavamo sva pravila.
	· odgovara na postavljena pitanja nastavnika;
· obnavlja deljenje celih brojeva (1. zadatak), deljenje razlomaka, odnosno pozitivnih racionalnih brojeva kao i deljenje pozitivnih decimalnih brojeva (2. zadatak). Tokom izrade datih zadataka obnavljaju i recipročnu vrednost racionalnih brojeva.

	Glavni deo časa (30 minuta)

	Obnavljamo vezu između množenja i deljenja, pa zapisujemo na tabli: 
Ako za racionalne brojeve a, b i c, b ≠ 0, važi a ∙ b = c, tada je c : b = a. Nulom se ne deli.
Potom obrađujemo 1. primer. Na konkretnim primerima primenjujemo prethodno pravilo, odnosno na osnovu odgovarajućeg proizvoda određujemo traženi količnik. Ujedno pokazujemo da je količnik brojeva c i b jednak proizvodu broja c sa recipročnom vrednošću broja b. Potom zapisujemo:
Podeliti racionalan broj  racionalnim brojem  isto je kao i taj broj pomnožiti recipročnom rednošću broja  , tj. važi  , gde .
Izradom 2. primera uvežbavamo primenu datog tvrđenja, prilikom čega eksplicitno naglašavamo recipročnu vrednost delioca, a potom učenici izrađuju i 3. zadatak iz udžbenika.
Obnavljamo kakvog je znaka proizvod brojeva istog znaka, zatim proizvod brojeva različitog znaka i čemu je jednaka apsolutna vrednost proizvoda racionalnih brojeva u odnosu na apsolutnu vrednost činilaca. Potom diskutujemo o znaku količnika u zavisnosti od znaka deljenika i delioca u skupu celih brojeva, kao i o tome čemu je jednak količnik dva cela broja. Postavljamo učenicima pitanja koja se odnose na deljenje racionalnih brojeva, pa nakon kraće diskusije zapisujemo:
Količnik racionalnih brojeva istog znaka je pozitivan broj, a količnik racionalnih brojeva različitog znaka je negativan broj. U oba slučaja apsolutna vrednost količnika jednaka je količniku apsolutnih vrednosti deljenika i delioca. Za svaki racionalan broj r, r ≠ 0, važi 0 : r = 0. Na nekoliko konkretnih primera ilustrujemo deljenje decimalnih brojeva, insistirajući na pravila deljenja decimalnih brojeva (pozitivnih) koja su učenici usvojili u V razredu. Deljenje racionalnih brojeva u decimalnom zapisu učenici uvežbavaju izradom 4. zadatka.
Ponavljamo da je skup racionalnih brojeva zatvoren za sabiranje, oduzimanje i množenje i upoznajemo učenike da je zatvoren i za deljenje racionalnih brojeva.
I proizvod i količnik (pri čemu je delilac različit od broja 0) dva racionalna broja jesu racionalni brojevi.
Ako a, b  Q, onda a ∙ b  Q. Ako a, b  Q i b ≠ 0, onda a : b  Q.
Ukoliko nam ostane dovoljno vremena, obrađujemo i 175. zadatak iz zbirke zadataka. 
	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava zadatke (3. i 4. zadatak iz Udžbenika) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo pravila za deljenje racionalnih brojeva, ponavljamo da je skup racionalnih brojeva zatvoren za sve četiri osnovne računske operacije, pa zadajemo učenicima domaći zadatak.
Domaći zadatak
Zbirka: zadaci 174, 177 i 179.

	· odgovara na pitanja koja se odnose usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, ispisujemo rešenja primera i zadataka.

	



	




	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

